BGRIM ไฟเขียวตั้ง “เฟลิกซ์ ดนัย ลิงค์” นั่งกรรมการ แจกปันผล 0.30 บ. 11 พ.ค.64
BGRIM ไฟเขียวตั้ง “เฟลิกซ์ ดนัย ลิงค์” นั่งกรรมการ แจกปันผล 0.30 บ. 11 พ.ค.64
23 เม.ย. 2564

ดร.ฮาราลด์ ลิงค์ ประธาน บี.กริม และประธานเจ้าหน้าที่บริหาร บริษัท บี.กริม เพาเวอร์ จำกัด (มหาชน) หรือ BGRIM เปิดเผยว่า ที่ประชุมสามัญผู้ถือหุ้นประจำปี 2564 มีมติอนุมัติแต่งตั้ง นายเฟลิกซ์ ดนัย ลิงค์ เข้าดํารงตําแหน่งกรรมการบริษัท พร้อมทั้งให้นายอนุสรณ์ แสงนิ่มนวล กลับเข้ามาดํารงตําแหน่งประธานคณะกรรมการกํากับดูแลกิจการ และกรรมการตรวจสอบต่อไปอีกวาระหนึ่ง
ขณะที่ นางเกตุวลี นภาศัพท์ ดํารงตําแหน่งกรรมการสรรหาและพิจารณาค่าตอบแทนและเพิ่มจํานวนกรรมการจาก 9 ท่าน เป็น 10 ท่าน โดยกรรมการที่แต่งตั้งเข้าใหม่ 1 ท่าน คือนายปกรณ์ ทวีสิน ซึ่งมีผลนับตั้งแต่วันที่ 22 เมษายน 2564 เป็นต้นไป
นอกจากนี้ยังให้จัดสรรเงินกําไรสุทธิเป็นทุนสํารองตามกฎหมายจํานวน 77.27 ล้านบาทและจ่ายเงินปันผลจากผลการดําเนินงานปี 2563 และกําไรสะสม จํานวนหุ้นละ 0.45 บาท รวมเป็นเงิน 1,173.10 ล้านบาท หรือคิดเป็นร้อยละ 45 ของกําไรสุทธิจากการดำเนินงาน (Normalised Net Profit)
โดย บี.กริม เพาเวอร์ ได้จ่ายเงินปันผลระหว่างกาลจากผลการดําเนินงาน ตั้งแต่ 1 มกราคม- 30 มิถุนายน 2563 แล้ว จํานวนหุ้นละ 0.15 บาท รวมเป็นเงิน 391.03 ล้านบาท เมื่อวันที่ 11 กันยายน 2563 และจะจ่ายเงินปันผลส่วนที่เหลือจากผลการดําเนินงานตั้งแต่ 1 กรกฎาคม-31 ธันวาคม 2563 อีก จํานวนหุ้นละ 0.30 บาท รวมเป็นเงิน 782.07 ล้านบาท ซึ่งกําหนดให้วันที่ 12 มีนาคม 2564 เป็นวันกําหนดรายชื่อ (Record Date) ผู้ถือหุ้นที่มีสิทธิในการรับเงินปันผล และกําหนดวันจ่ายเงินปันผลในวันที่ 11 พฤษภาคม 2564
ทั้งนี้ เนื่องจากสถานการณ์แพร่ระบาดของโรคโควิด 19 บี.กริม เพาเวอร์ จึงจัดการจัดประชุมผู้ถือหุ้นดังกล่าว ในรูปแบบสื่ออิเล็กทรอนิกส์ (E-AGM) ด้วยความห่วงใยในสุขภาพและความปลอดภัย ของผู้ถือหุ้นและผู้เข้าร่วมประชุมทุกท่าน